ഗോപാലകൃഷ്ണ അഡിഗ

എം. ഗോപാലകൃഷ്ണ അഡിഗ (1918–1992) ആധുനിക കന്നഡ സാഹിത്യത്തിലെ പ്രമുഖൻമാരിൽ ഒരാളാണ്. കന്നഡ നവ്യ സാഹിത്യ പ്രസ്ഥാനത്തിൻറ് വക്താക്കളിൽ ഒരാളായിരുന്നു.  The Hindu - September 26, 2002

ആദ്യകാല ജീവിതം
അഡിഗ കുന്ദാപുര താലൂക്കിലെ മൊഗേരിയിൽ ജനിച്ചു. മൊഗേരിയിലും അടുത്തുള്ള ബൈന്ദൂരിലും പ്രാഥമിക വിദ്യാഭ്യാസം പൂർത്തിക്യാക്കിയതിനു ശേഷം അഡിഗ ഹൈസ്ക്കൂൾ വിദ്യാഭ്യാസത്തിനായി തൻറെ ഗ്രാമത്തിൽ നിന്ന് 14 മൈല് അകലെയുള്ള കുന്ദാപുരയിലേക്ക് പോയി. ബന്ധുക്കൾ സഹായിച്ച് മൈസൂരിലേക്ക് ഉപരിപഠനത്തിനായി പോവാനും സാധിച്ചു. അഡിഗ മൈസൂരിലെ മഹാരാജാ കോളജിൽ നിന്നും ബി.എ. ഹോണേഴ്സ് ബിരുദം നേടി.

പലയിടത്തും ചെറിയ ജോലികൾ ചെയ്തതിന് ശേഷം മൈസൂരിലെ ശാരദാ വിലാസ് കോളജിൽ 1948നും 1952നും ഇടയ്ക്ക് ലെക്ച്ചററായി ജോലി ചെയ്തു. ഇക്കാലയളവിൽ അഡിഗ നാഗ്പുർ സർവ്വകലാശാലയിൽ നിന്നും ബിരുദാനന്തര ബിരുദം നേടി. അത് കഴിഞ്ഞ് മൈസൂരിലെ സെൻറെ ഫിലോമിനാ കോളജിൽ സേവനം അനുഷ്ഠിച്ചു. 1960ആം പതിറ്റാണ്ടിൽ ശിവമൊഗ്ഗയിലെ സാഗരിൽ പുതുതായി നിർമ്മിക്കപ്പെട്ട ലാൽ ബഹദൂർ ശാസ്ത്രി കോളജിൽ പ്രിൻസിപ്പലായി ചുമതല ഏറ്റെടുത്തു. അത് കഴിഞ്ഞ ഉഡുപ്പിയിലെ പൂർണ്ണപ്രജ്ഞ കോളജിലും പ്രിൻസിപ്പലായി. അഡിഗ സിമ്ലയിലെ നാഷനൽ ഇന്സ്റ്റിറ്റൂട്ട് ഓഫ് അഡ്വാൻസ്ഡ് സ്റ്റഡീസിൻറെ അംഗമായിരുന്നു. നാഷനൽ ബുക്ക് ട്രസ്റ്റിലും ജോലി ചെയ്തു. 1979ൽ ധർമസ്ഥലത്ത് വെച്ച് കന്നഡ സാഹിത്യ പരിഷത്ത് സംഘടിപിച്ച കന്നഡ സാഹിത്യ സമ്മേളനത്തിൻറെ അദ്ധ്യക്ഷനായിരുന്നു.

അഡിഗ സാക്ഷി എന്ന പത്രത്തിൻറെ പത്രാധിപരായി കന്നഡ സാഹിത്യത്തെ ജനങ്ങളിലേക്ക് അടുപ്പികാൻ ശ്രമിച്ചു. Gopalakrishna Adiga remembered  The Hindu - Oct 04, 2004

രാഷ്ട്രീയ പ്രവർത്തനം
1971ൽ ഭാരതീയ ജനസംഘത്തിൻറെ സ്ഥാനാർത്ഥിയായി ലോകസഭയ്ക്ക് മത്സരിച്ചെങ്കിലും വിജയം പ്രാപിക്കാനായില്ല.

പ്രധാന കൃതികൾ
കവിതാ സമാഹാരങ്ങൾ‍
 ഭാവതരംഗ - 1946
 കട്ടുവെവ്യ് നാവു - 1948
 നഡെദു ബന്ദ ദാരി - 1952
 ചണ്ടെമദ്ദളെ - 1954
 ഭൂമിഗീത - 1959
 വർദ്ധമാന - 1972
 ഇദന്നു ബയസിരലില്ല  - 1975
 മൂലക മഹാശയരു 1980
 ബത്തലാരദ ഗംഗെ - 1983
 ചിന്താമണിയല്ലി കണ്ട മുഖ 1987
 സുവർണ്ണ പുത്ഥളി - 1990 
 ബാ ഇത്ത ഇത്ത - 1990 
 സമഗ്ര കാവ്യ - 1976, 1987 ഐബിഎച്ച്, 1999 സപ്നാ ബുക്ക് ഹൌസ്

നോവലുകൾ
 ആകാശദീപ - 1953
 അനാഥെ - 1958

ചെറുകഥാ സമാഹാരം‍
 ഹുലിരായ മത്തു ഇതര കഥെഗളു - 1990

പ്രബന്ധങ്ങൾ‍‍
 മണ്ണിന വാസനെ - 1966

തർജ്ജമകൾ‍‍
 സുവർണ്ണ കീട - 1948
 റൈതര ഹുഡുഗി - 1948
 ജനതെയ ശത്രു - 1949
 ഭൂഗർഭ യാത്രെ - 1950
 ഹുല്ലിന ദളഗളു - 1966
 മുക്താഫല - 1965
 ഇതിഹാസ ചക്ര - 1972
 ബനദ അമക്കളു - 1975
 ടൈപി - 1979
 കെംപു അക്ഷര - 1984
 നാൽക്കു മന്ദി ഗെളെയര കഥെ - 1979
 കാവ്യ ജഗത്തു - 1980
 ആയ്ദ പ്രബന്ധഗളു - 1983
 കെസറിനിന്ദ ശിഖരക്കെ - 1983

ആത്മകഥ‍‍‍
 നെനപ്പിന ഗണിയിന്ദ - 1990-'91

അന്യ കൃതികൾ‍‍
 സമഗ്ര ഗദ്യ 1977
  സാക്ഷി  - 1962   സാക്ഷി

പുരസ്കാരങ്ങൾ‍‍‍
 ബിഎംശ്രീ സുവർണ്ണ പദക്ക - 1941
 കർണാടക സാഹിത്യ പുരസ്കാരം - 1974
 കേന്ദ്ര സാഹിത്യ അക്കാദമി പുരസ്കാരം - 1975
 കുമാരനാശാൻ പുരസ്കാരം - 1979
 വർദ്ധമാന പുരസ്കാരം - 1980
 കബീർ സമ്മാൻ - 1986
 പംപ പുരസ്കാരം (മരണാനന്തരം, സുവർണ്ണ പുത്ഥളി'' എന്ന കവിതാ സമാഹാരത്തിന് വേണ്ടി)

കൂടുതൽ വായനയ്ക്ക്
 കന്നഡ
 കന്നഡ സാഹിത്യം

അവലംബം

വർഗ്ഗം:കന്നഡ കവികൾ
വർഗ്ഗം:കന്നഡ സാഹിത്യകാരന്മാർ
വർഗ്ഗം:1918-ൽ ജനിച്ചവർ